ZAPISNIK 14. SJEDNICE VIJEĆA MJESNOG ODBORA BORONGAJ LUGOVI
Održane 7. srpnja 2022. godine, MS Borongaj Lugovi, 20:00h

	Nazočni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. Lidija Klanjec
Predsjednica VMO stavlja zapisnik 13. sjednice VMO Borongaj Lugovi na raspravu i glasanje. Zapisnik je prihvaćen jednoglasno bez rasprave.
Predsjednica VMO stavlja dnevni red 14. sjednice VMO Borongaj Lugovi na raspravu i glasanje. Dnevni red prihvaćen je jednoglasno bez rasprave.

D N E V N I   R E D
1. Davanje mišljenja na Zaključak o izmjeni i dopuni Urbanističkog plana uređenja (UPU) Studentski kampus Borongaj (SGGZ 9/13)
2. Davanje mišljenja na Prijedlog odluke o izmjenama i dopuni Odluke o davanju u zakup
3. Godišnji izvještaj o realizaciji financijskog plana MO Borongaj Lugovi za 2021.
4. Aktualna komunalna problematika
5. Izvješća, pitanja i prijedlozi

Ad. 1) Davanje mišljenja na Zaključak o izmjeni i dopuni Urbanističkog plana uređenja 	(UPU) Studentski kampus Borongaj (SGGZ 9/13)
	Predsjednica VMO obavještava članove o predloženim izmjenama i dopunama Urbanističkog plana uređenja područja Studentskog kampusa Borongaj, kao što je navedeno u priloženim materijalima. Predsjednica VMO naglašava važnost prihvaćanja Zaključka o izmjeni i dopuni UPU-a kako bi se navedeni Zaključak mogao poslati na daljnje postupanje. 
	Nazočni članovi VMO Borongaj Lugovi jednoglasno donose
Zaključak 
o izmjeni i dopuni Urbanističkog plana uređenja (UPU) Studentski kampus Borongaj (SGGZ 9/13)



[bookmark: _GoBack]Vijeće Mjesnog odbora Borongaj Lugovi suglasno je sa inicijativom da se zatraži izmjena i dopuna UPU Studentski kampus Borongaj (SGGZ 9/13) zbog potrebe otvaranja zapadnog ulaza u Kampus te formiranjem javnog parka uz zapadnu granicu Kampusa koji je trenutno neuređena zelena površina koja povremeno služi kao ilegalni deponij.

Ad. 2) Davanje mišljenja na Prijedlog odluke o izmjenama i dopuni Odluke o davanju u zakup
	Predsjednica VMO-a obavještava nazočne članove o predloženom Prijedlogu odluke o izmjenama i dopunama Odluke o davanju u zakup. Predsjednica VMO-a navodi kako nije riječ o značajnijim promjenama, nego kako je prvenstveno riječ o promjenama roka prijavljivanja događaja. 
Nazočni članovi VMO-a Borongaj Lugovi jednoglasno donose

Zaključak 
o davanju suglasnosti na 
prijedlog

Z A K LJ U Č K A

o davanju mišljenja o Prijedlogu odluke o izmjenama i dopuni Odluke o davanju u zakup i na drugo korištenje površina javne namjene


	1.
	Vijeće Mjesnog odbora Borongaj Lugovi daje pozitivno mišljenje o Prijedlogu odluke o izmjenama i dopuni Odluke o davanju u zakup i na drugo korištenje površina javne namjene.


	2.
	Ovaj zaključak dostavit će se Vijeću Gradske četvrti Peščenica - Žitnjak




Ad. 3) Godišnji izvještaj o realizaciji financijskoj plana MO Borongaj Lugovi za 2021. godinu
	Predsjednica VMO-a obavještava nazočne članove o finalizaciji godišnjeg izvještaja o realizaciji financijskog plana MO Borongaj Lugovi za 2021. godinu, koji je priložen u radnim materijalima. Iz navedenog izvještaja je vidljivo kako su postignute određene uštede na razini Mjesnog odbora.
	Nazočni članovi VMO Borongaj Lugovi jednoglasno prihvaćaju
GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Borongaj - Lugovi za 2021.


Članak 1. 
Godišnji izvještaj o izvršenju Financijskog plana Mjesnog odbora Borongaj - Lugovi za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	617.973,00
	617.973,00
	609.044,23
	98,56

	3
	RASHODI POSLOVANJA
	617.973,00
	617.973,00
	609.044,23
	98,56

	32
	Materijalni rashodi
	617.973,00
	617.973,00
	609.044,23
	98,56

	323
	Rashodi za usluge
	534.773,00
	534.773,00
	533.170,95
	99,70

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	534.773,00
	534.773,00
	533.170,95
	99,70

	 
	ODRŽAVANJE JAVNIH POVRŠINA
	167.082,00
	167.082,00
	172.291,85
	103,12

	 
	ODRŽAVANJE NERAZVRSTANIH CESTA
	367.691,00
	367.691,00
	360.879,09
	98,15

	329
	Ostali nespomenuti rashodi poslovanja
	83.200,00
	83.200,00
	75.873,28
	96,04

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	75.873,28
	96,04

	3299
	Ostali nespomenuti rashodi poslovanja
	4.200,00
	4.200,00
	0,00
	0,00



Članak 2.
Ovaj će Godišnji obračun biti objavljen na oglasnoj ploči Mjesnog odbora Borongaj - Lugovi.

Ad. 4) Aktualna komunalna problematika
	Predsjednica VMO-a izvještava nazočne članove kako od protekle sjednice nije bilo značajnijih promjena u aktualnoj komunalnoj problematici o kojoj je obaviještena.
Ad. 5) Izvješća, pitanja i prijedlozi
	Predsjednica VMO-a obavještava nazočne članove kako je zaprimila dvije elektroničke poruke od strane stanovnika MO.
	Prva elektronička poruka navodi problematične točke u određenom dječjem igralištu u Ul. Vukomerec koje bi trebalo sanirati. Poruka odmah proslijeđena na postupanje gradskoj tvrtci Zrinjevac.
	Druga elektronička poruka je došla od građanina zabrinutog oko nedostatka zalijevanja novoposađenih stabala na području MO. Predsjednica VMO je dotičnom građaninu proslijedila raspored zalijevanja stabala.
	Predsjednica VMO-a obavještava nazočne članove kako su postavljena nova vrata na objektu MS Borongaj Lugovi te kako su službe gradske četvrti obaviještene o potrebi konačne obrade fasade oko ulaznih vrata. Navedeno je kako će ti radovi krenuti u skorije vrijeme u sklopu šire obnove i uređivanja vanjskog dijela prostorija MS Borongaj Lugovi.
	Predsjednica VMO-a izvještava nazočne članove kako novi domar još nije potpisao ugovor o radu, ali kako će to biti riješeno u najkraćem mogućem roku.
	Predsjednica VMO-a izvještava nazočne članove kako na idućoj sjednici VMO Borongaj Lugovi treba izglasati jedan kapitalni projekt koji će biti uvršten u Plan komunalnih akcija za 2023. godinu. Trenutno postoje dva prijedloga: izgradnja novih biciklističkih staza i dovršetak zapadnog pločnika na Ulici Marijana Čavića, te izgradnja javnog parkirališta u Savudrijskoj ulici kod raskrižja s Brgodskim putem i Sovinjačkom ulicom. Predsjednica VMO je naložila prisutnim članovima da do iduće sjednice razgovaraju s građanima i razmisle o tome koji bi prijedlog podržali kako bi se mogla donijeti odluka o uvrštenju kapitalnog projekta u Plan komunalnih akcija za 2023. godinu.
	Predsjednica VMO-a izvještava nazočne članove kako će se krenuti u postupak obnavljanja već asfaltiranih prometnica i prvog asfaltiranja prometnica koje trenutno nisu asfaltirane, te je zamolila nazočne članove da donesu prijedloge o tome kojim bi se prometnicama trebala obratiti posebna pozornost.
	S obzirom da se nitko drugi od prisutnih članova nije javio za riječ, ovime je iscrpljen dnevni red te je predsjednica VMO zaključila 14. sjednicu VMO Borongaj Lugovi u 20:45 sati.


KLASA: 024-08/22-003/1386
UR BROJ:251-13-11-11-22-3
Zagreb, 7. srpnja 2022.


ZAPISNIČAR:				PREDSJEDNICA VMO BORONGAJ LUGOVI:
Petar Miočević								        Ivana Perković
